52. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ Αριθ. ΣΦ. 2969/1047 της 25 Ιουν./10  Ιουλ. 1976 (ΦΕΚ Β΄ 905) Περί εγκρίσεως μέτρων αναπτύξεως και παροχής οικονομικών ενισχύσεων της μη δημοσίας δασοπονίας. Έχοντες υπ’ όψει: 1.Τας διατάξεις: α)Του Ν.Δ. 131/1974 «περί παροχής οικονομικών ενισχύσεων εις την γεωργικήν, κτηνοτροφικήν, δασικήν και αλιευτικήν παραγωγήν» (ΦΕΚ τ.Α΄/320/5.11.1974) (τόμ. 16Α σελ. 312, 01). β)Του Ν.Δ. 175/1973 «περί Υπουργικού Συμβουλίου και Υπουργείων». 2.Την υπ’ αριθ. πρωτ. 61031/3643 από 8 Μαΐου 1976 σχετικήν εισήγησιν των Υπουργών Οικονομικών και Γεωργίας. 3.Την επιβαλλομένην ανάγκην παροχής ενισχύσεως υπό του Κράτους επί σκοπώ αναπτύξεως δραστηριοτήτων της μη δημοσίας δασοπονίας, αποφασίζομεν: (Αντί για τη σελ. 456,37(β) Σελ. 456,37(γ) Τεύχος 718-Σελ. 21 Δασικός Κώδικας 17.Ζ.α.50-52 1.Εγκρίνομεν την εις βάρος των πιστώσεων του προγράμματος Δημοσίων Επενδύσεων (Σ.Α.Ε.7684έργον 284003) και του προϋπολογισμού του Κ.Τ.Γ.Κ. και Δασών (Κ.Α. 2449-φορεύς 610) συμμετοχήν του Δημοσίου εις δαπάνας έργων αναπτύξεως της μη δημοσίας δασοπονίας. 2.Καθορίζομεν ως κάτωθι τας ενισχυομένας δραστηριότητας και το ύψος της οικονομικής ενισχύσεως εις ποσοστόν επί της, βάσει οικείας μελέτης, δαπάνης επενδύσεων: α)Δια την, δι’ αντιπυρικούς σκοπούς, ενέργειαν εκθαμνεύσεων, διάνοιξιν αντιπυρικών λωρίδων και δασικών οδών εις κωνοφόρα δάση πυροπλήκτων περιοχών ποσοστόν ενισχύσεως μέχρι 50%. β)Δια την καταπολέμησιν εντομολογικών και μυκητολογικών ασθενειών εις φυτείας και δασικά φυτώρια ποσοστόν ενισχύσεως μέχρι 50%. γ)Δια την δάσωσιν ή αναδάσωσιν, την ίδρυσιν φυτειών ταχυρρύθμου ξυλοπαραγωγής ή παραγωγής δενδρυλλίων καταλλήλων ως δένδρων Χριστουγέννων, την δια τεχνητής σποράς ή φυτεύσεως εισαγωγήν εις πτωχάς συστάδας εντοπίων ή ξενικών ειδών προς πλουτισμόν, ανανέωσιν ή αντικατάστασιν του ξυλικού τούτων κεφαλαίου και την περίφραξιν των προς αναδάσωσιν εκτάσεων προς προστασίαν τούτων, ποσοστόν ενισχύσεως μέχρι 40%. δ)Δια την κατασκευήν δασικών οδών, τρακτεροδρόμων κλπ. προς διευκόλυνσιν της μεταφοράς των δασικών προϊόντων και μείωσιν του κόστους παραγωγής αυτών, ποσοστόν ενισχύσεως μέχρι 40%. ε)Δια τον εφοδιασμόν των δασοπονικών επιχειρήσεων με μηχανήματα και μηχανικάς εγκαταστάσεις προς εκμηχάνισιν των δασικών εργασιών και αξιοποίησιν των προϊόντων του δάσους, ποσοστόν ενισχύσεως μέχρι 40%. ς)«Δια την, βάσει άρθρ. 253 παρ. 4 του Ν.Δ. 86/1969 «περί Δασικού Κώδικος», εκτέλεσιν έργων μετατροπής δασοκτημάτων εις ιδιωτικάς κυνηγετικάς περιοχάς και εκτροφεία θηραμάτων, ποσοστόν ενισχύσεως μέχρι 40%». Το εδάφ. στ΄ ετροποποιήθη ως άνω δια της υπ’ αριθ. Σ.Φ. 4949/1797 της 11/24 Αυγ. 1976 (ΦΕΚ Β΄ 1042) αποφ. Υπ. Συντονισμού. ζ)Δια την εκπόνησιν δασοπονικών και δασοτεχνικών εν γένει μελετών δια τα υπό εκτέλεσιν έργα αναπτύξεως, ποσοστόν ενισχύσεως μέχρι 30%. 3.Εξουσιοδοτούμεν τον Υπουργόν Γεωργίας όπως δι’ αποφάσεώς του καθορίση τας προϋποθέσεις και τους περιορισμούς χορηγήσεως ως και τους δικαιούχους των οικονομικών ενισχύσεων. Η παρούσα δημοσιευθήτω δια της Εφημερίδος της Κυβερνήσεως. Σελ. 456,38(γ) Τεύχος 718-Σελ. 22 17.Ζ.α.52 Δασικός Κώδικας 